Foto: “Uyda yolg‘iz” filmidagi Kevin Makkalisterning ukasi Fuller 32 yil ichida qay darajada o‘zgardi?

“Uyda yolg‘iz” filmidagi Kevin Makkalisterning kenja ukasi ko‘rinishi, kolaga bo‘lgan muhabbati va biroz nimjonligi bilan ko‘pchilikning yodida qolgan. Jajji aktyor 30 yil ichidan qanchalik o‘zgargani va bugungi kunda nimalar bilan bandligi haqida Cosmopolitan nashri bo‘lishdi.

“Uyda yolg‘iz” filmi 1990-yilda, 30 yildan ko‘proq vaqt oldin katta ekranlarda namoyish etildi. O‘tgan yillar davomida bosh qahramon Kevin rolini o‘ynagan Makoley Kalkin hayoti diqqat bilan kuzatib borildi, ammo mashhur komediyaning boshqa qahramonlari esa soyada qoldi. Bu safar kartinaning eng kulgili va jajji qahramonlaridan biri — Makkalisterlar oilasining eng yosh a’zosi Fuller haqida ma’lumot taqdim etamiz.

Ishonish qiyin, ammo Kevin Makkallisterning ukasi rolini Makoley Kalkinning hayotdagi haqiqiy ukasi — Kiran o‘ynagan. U akasi Kalkin kabi mashhurlikka erishmagan, shuningdek, ularning maoshini bir-biri bilan taqqoslab bo‘lmaydi. Lekin Kiranning kinokaryerasi keyinchalik ancha yaxshi rivojlandi.

Kiran ko‘plab film va teleseriallarda rol o‘ynadi. Masalan, uni 1991-yilda “Kelinning otasi” filmi, 2018-yilda “Merosxo‘rlar” teleseriali, 2010-yilda “Skott Pilgrim hammaga qarshi” fantastik kartinasi va boshqa ko‘plab filmlarda ko‘rish mumkin.

Kichik Kalkin shaxsiy hayotida ham muvaffaqiyatga erishdi. 2013-yilda u Jaz Charton bilan turmush qurdi, ularning ikki nafar farzandi bor: qizi Kinzi Su (2019-yil) va o‘g‘li Uaylder Vulf (2021-yil).